У рамках форуму былі прадстаўлены лепшыя ідэі і праекты школьнага бізнесу ў стадыі распрацоўкі і рэалізацыі. Дзяўчынкі прадэманстравалі прадукцыю сваіх творчых майстэрняў: мяккія цацкі, букеты з цукерак, дамашні тэкстыль, вырабы з саломы, керамікі, лямцу, экасумкі, жаночыя аксесуары. Хлопчыкі ж больш засяродзіліся на мабільных распрацоўках. Навучэнцы гімназіі № 36 стварылі інтэрактыўны гід па мінскім парку Перамогі на некалькіх мовах, а сярэдняя школа № 95 прадставіла мабільны дадатак для турыстаў “Беларусь-365” — адукацыйную платформу, прысвечаную гісторыка-культурнай спадчыне Беларусі.